
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 28P/89/2025 1225201872 03. 02. 2026 JUDr. Katarína Gašparová ECLI:SK:MSBA2:2026:1225201872.4
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Katarínou Gašparovou, vo veci starostlivosti súdu o maloleté dieťa: O. O., nar. XX.XX.XXXX, bytom u matky, zastúpený kolíznym opatrovníkom Úradom práce, sociálnych vecí a rodiny Bratislava, Vazovova 7/A, Bratislava, dieťa matky: O.. V. M., nar. XX.XX.XXXX, trvale bytom M. XX, N., právne zastúpená: JUDr. Eva Kubaská, advokátka so sídlom Vajnorská 137, Bratislava a otca: U. O., nar. XX.XX.XXXX, trvale bytom W. XX, S., v konaní o návrhu matky na úpravu výkonu rodičovských práv a povinností k maloletému dieťaťu, takto rozhodol: I. Súd schvaľuje dohodu rodičov v nasledovnom znení: Maloletý O. O., nar. XX.XX.XXXX sa zveruje do osobnej starostlivosti matky. Obidvaja rodičia sú oprávnení maloletého zastupovať a spravovať jeho majetok. Otec sa zaväzuje prispievať na výživu maloletého O. O., nar. XX. XX. XXXX výživným vo výške 250,- € mesačne vždy do 15. dňa v mesiaci vopred k rukám matky, počnúc mesiacom február 2026. Rodičia sa zaväzujú hradiť všetky mimoriadne náklady dieťaťa spojené s poskytovaním zdravotnej starostlivosti, ktoré presahujú sumu 70,- €, každý v jednej polovici. Otec je oprávnený stretávať sa s maloletým počas bežného roka mimo vianočných a novoročných sviatkov a mesiacov júl a august každý párny týždeň od piatka od 15,00 hod. do nedele do 16,00 hod. Otec je oprávnený stretávať sa s maloletým počas vianočných a novoročných sviatkov: každý párny rok od 23. 12. od 09,00 hod. do 26. 12. do 18,00 hod. každý nepárny rok od 30. 12. od 09,00 hod. do 02. 01. do 18,00 hod. nasledujúceho kalendárneho roka Otec je oprávnený stretávať sa s maloletým každý rok jeden kalendárny týždeň v mesiaci júl ako aj v mesiaci august od pondelka od 09,00 hod. do nedele do 18,00 hod., na základe dohody rodičov o určení konkrétneho týždňa, ktorý sa zaväzujú dohodnúť vždy minimálne 1 mesiac vopred pred začiatkom styku. Matka maloletého na styk riadne pripraví. Otec si maloletého prevezme v predškolskom alebo školskom zariadení, v ktorom sa maloletý nachádza, alebo pokiaľ nie je v predškolskom alebo školskom zariadení tak v mieste bydliska matky. Po skončení styku odovzdá otec maloletého v mieste bydliska matky s výnimkou druhého párneho týždňa v bežnom roku v nedeľu, kedy otec odovzdá maloletého matke v mieste jeho bydliska. II. Žiaden z účastníkov nemá nárok na náhradu trov konania. odôvodnenie: Podľa ustanovenia § 221 písm. a) Civilného sporového poriadku, v spojení s ustanovením § 2 ods. 1 Civilného mimosporového poriadku, písomné vyhotovenie tohto rozsudku neobsahuje odôvodnenie.
Poučenie: Proti tomuto rozsudku odvolanie nie je prípustné, pretože účastníci konania a ich zástupcovia sa tohto práva po vyhlásení rozsudku vzdali písomne do zápisnice o pojednávaní. ( § 368 CSP) Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP) Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

